Diari Oficial de la Generalitat Valenciana


Sumari del DOGV 5399, del 30-11-2006 (2006/13059)

RESOLUCIÓ de 26 d'octubre de 2006, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora de 132/66/20 kV denominada ST Utiel, en el terme municipal d'Utiel, província de València. (ATASCT/2004/84/46).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5399

Data del DOGV
:   30-11-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/13572


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 26 d'octubre de 2006, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora de 132/66/20 kV denominada ST Utiel, en el terme municipal d'Utiel, província de València. (ATASCT/2004/84/46). [2006/13741]  
Vista la sol·licitud presentada per Iberdrola Distribución Eléctrica, SAU, amb domicili a l'efecte de notificacions en el carrer Isabel la Catòlica, 12, 46280 València, en data 7 d'abril de 2004 davant del Servici Territorial d'Indústria i Energia de València de la Conselleria d'Innovació i Competitivitat, expedient ATASCT/2004/84/46, perquè se li concedisca autorització administrativa i aprovació del projecte d'execució de l'ampliació de la subestació transformadora de 132/66/20 kV denominada ST Utiel, situada en el PK 268 de la carretera N-III, paratge La Buitrera, en el terme municipal d'Utiel, província de València. Al mencionat escrit, s'adjuntava el projecte d'execució de l'esmentada instal·lació, firmat per l'enginyer industrial Sr. David Almonacid Arnero i visat pel Col·legi Oficial d'Enginyers Superiors Industrials de la Comunitat Valenciana, demarcació de València en data 5 d'abril de 2004.  
Vist que, el dia 12 de juliol de 2004, es va publicar en el Butlletí Oficial de la Província de València l'anunci corresponent a la informació pública prevista en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, per a ser examinat el projecte de la instal·lació i formular les reclamacions que s'estimen oportunes.  
D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.  
Vist que, consta com a antecedent, l'última ampliació de la citada subestació transformadora autoritzada per Resolució de 26 de maig de 1992, del Servici Territorial d'Indústria i Energia de València de la Conselleria d'Indústria, Comerç i Turisme, així com la seua acta de posada en marxa de 20 d'octubre de 1992.  
Vist l'informe tècnic favorable de 19 d'octubre de 2006, emés pel Servici Territorial d'Energia de València.  
Atés que, d'acord amb la documentació que hi ha en l'expedient, l'ampliació sol·licitada s'executarà en la mateixa ubicació on es troba la que actualment hi ha instal·lada, denominada ST Utiel.  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la secció 1a del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que, d'acord amb el projecte d'ampliació presentat, la finalitat de la instal·lació es deu a la creixent demanda d'energia elèctrica conseqüència de l'augment tant del consum públic com d'activitats industrials en localitats pròximes de la zona.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions d'instal·lacions de producció, transport i distribució d'energia elèctrica que són competència de la Generalitat Valenciana, en relació, este últim, amb la disposició transitòria que conté.  
Atés la Direcció General d'Energia competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Iberdrola Distribución Eléctrica, SAU, autorització administrativa per a la construcció de les instal·lacions elèctriques corresponents a l'ampliació de la subestació transformadora de 132/66/20 kV denominada ST Utiel, situada en el PK 268 de la carretera N-III, paratge La Buitrera, en el terme municipal d'Utiel, província de València i les característiques principals de la qual són:  
- Sistema de 132 kV: nova posició de transformador, aprofitant la posició de reserva existent.  
· Instal·lació d'un nou transformador de potència trifàsic, en bany d'oli, de 40 MVA, relació de transformació 132.000 ± 9 x 1466/21.500 V.  
· La posició de transformador va equipada amb: un seccionador tripolar de barres, un interruptor automàtic, tres transformadors d'intensitat (un per fase) i tres autovàlvules (una per fase).  
- Sistema de 20 kV  
· Instal·lació d'un nou mòdul de cel·les de 20 kV, connectat amb el nou transformador de potència instal·lat.  
· L'aparellatge que s'ha d'instal·lar és:  
· Una reactància de presa de terra.  
· Tres seccionadors unipolars d'intempèrie.  
· Tres aïlladors de suport.  
· Tres autovàlvules de 20 kV.  
· Un transformador de servicis auxiliars.  
· Vint-i-set cel·les de 20 kV, amb destinació a: setze de línia; dos de transformador; dos de transformador de servicis auxiliars; dos per a bateria de condensadors; dos de mesurament; una d'acoblament; una de remuntada i una d'unió.  
- Pressupost: 675.970,54 euros.  
Segon  
Aprovar el projecte d'execució per a l'ampliació de la subestació citada en el punt primer de la present Resolució, firmat per l'enginyer industrial Sr. David Almonacid Arnero i visat pel Col·legi Oficial d'Enginyers Superiors Industrials de la Comunitat Valenciana, Demarcació de València en data 5 d'abril de 2004.  
La present resolució queda sotmesa a les condicions següents:  
1. El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
2. La instal·lació que cal executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
4. El termini previst per a l'execució de les instal·lacions és de quatre mesos, comptadors a partir de la notificació de la present resolució. No obstant això, abans de la finalització del termini esmentat, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.   
5. El titular informarà de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, i acreditarà que és conforme als reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
6. L'administració deixarà sense efecte la present resolució en el moment en què observe l'incompliment de les condicions imposades en esta.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 26 d'octubre de 2006.. El director general d'Energia: Antonio Cejalvo Lapeña.